3.

Korvataan 16e kohdan (Euroopan parlamentin ja neuvoston direktiivi 2007/64/EY) teksti seuraavasti: ”32015 L 2366: Euroopan parlamentin ja neuvoston direktiivi (EU) 2015/2366, annettu 25 päivänä marraskuuta 2015, maksupalveluista sisämarkkinoilla, direktiivien 2002/65/EY, 2009/110/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta (EUVL L 337, 23.12.2015, s. 35). Tätä sopimusta sovellettaessa direktiivin säännöksiä koskevat seuraavat mukautukset: a) Sen estämättä, mitä tämän sopimuksen pöytäkirjassa 1 määrätään, ja jollei tässä sopimuksessa toisin määrätä, ilmauksilla ”jäsenvaltio(t)” ja ”toimivaltaiset viranomaiset” tarkoitetaan direktiivissä tarkoitetun lisäksi myös EFTA-valtioita ja niiden toimivaltaisia viranomaisia. b) Direktiivissä olevia viittauksia muihin säädöksiin sovelletaan siltä osin ja siinä muodossa kuin kyseiset säädökset on otettu osaksi tätä sopimusta. c) Korvataan direktiivin 4 artiklan 36 alakohta seuraavasti: ”’mikroyrityksellä’ yritystä, joka maksupalvelusopimuksen tekoajankohtana on mikä tahansa taloudellista toimintaa harjoittava yksikkö riippumatta sen oikeudellisesta muodosta. Tähän sisältyvät erityisesti yksiköt, jotka harjoittavat käsiteollista toimintaa tai muuta toimintaa yksin tai perheen voimin, henkilöyhtiöt taikka taloudellista toimintaa säännöllisesti harjoittavat yhdistykset. Mikroyritysten sekä pienten ja keskisuurten yritysten (pk-yritysten) luokka koostuu yrityksistä, joiden palveluksessa on vähemmän kuin 250 työntekijää ja joiden vuosiliikevaihto on enintään 50 miljoonaa euroa tai taseen loppusumma on enintään 43 miljoonaa euroa. Pk-yritysten luokassa mikroyritys määritellään yritykseksi, jonka palveluksessa on vähemmän kuin 10 työntekijää ja jonka vuosiliikevaihto tai taseen loppusumma on enintään 2 miljoonaa euroa;”. d) Lisätään direktiivin 26 artiklan 1 kohdassa sanan ”pankkiviranomaisen” jälkeen ilmaisu ”, EFTA-valtioiden keskuspankkien ja EFTAn valvontaviranomaisen”. e) Direktiivin 27 artiklassa: i) korvataan 1 kohdassa ilmaisu ”pyytää sen apua” ilmaisulla ”pyytää tapauksen mukaan pankkiviranomaisen tai EFTAn valvontaviranomaisen apua”; ii) lisätään 2 kohdan ensimmäisessä virkkeessä sanan ”pankkiviranomaisen” jälkeen ilmaisu ”tai tapauksen mukaan EFTAn valvontaviranomaisen”. f) Lisätään direktiivin 30 artiklan 3 kohdassa sanan ”pankkiviranomaisen” jälkeen ilmaisu ”tai tapauksen mukaan EFTAn valvontaviranomaisen”. g) Lisätään direktiivin 96 artiklan 2 kohdassa ilmaisun ”Euroopan keskuspankkijärjestelmän jäsenille” jälkeen ilmaisu ”ja EFTA-valtioiden kansallisille keskuspankeille”. h) Korvataan direktiivin 109 artiklassa EFTA-valtioiden osalta: i) 1 kohdassa ilmaisu ”13 päivänä tammikuuta 2018” ilmaisulla ”14 päivänä kesäkuuta 2019 annetun ETA:n sekakomitean päätöksen N:o 165/2016 voimaantulopäivänä” ja 3 kohdassa ilmaisu ”13 päivää tammikuuta 2018” ilmaisulla ”14 päivänä kesäkuuta 2019 annetun ETA:n sekakomitean päätöksen N:o 165/2019 voimaantulopäivää”; ii) 1 kohdassa ilmaisu ”viimeistään 13 päivänä heinäkuuta 2018” ilmaisulla ”kuuden kuukauden kuluessa 14 päivänä kesäkuuta 2019 annetun ETA:n sekakomitean päätöksen N:o 165/2019 voimaantulopäivästä”; iii) 3 kohdassa ilmaisu ”13 päivään tammikuuta 2019 saakka” ilmaisulla ”yhden vuoden ajan 14 päivänä kesäkuuta 2019 annetun ETA:n sekakomitean päätöksen N:o 165/2019 voimaantulopäivästä”; iv) 3 kohdassa ilmaisu ”viimeistään 13 päivänä tammikuuta 2019” ilmaisulla ”yhden vuoden kuluessa 14 päivänä kesäkuuta 2019 annetun ETA:n sekakomitean päätöksen N:o 165/2019 voimaantulopäivästä”; v) 5 kohdassa ilmaisu ”viimeistään 13 päivänä tammikuuta 2020” ilmaisulla ”kahden vuoden kuluessa 14 päivänä kesäkuuta 2019 annetun ETA:n sekakomitean päätöksen N:o 165/2019 voimaantulopäivästä””.